Joe Paterno

Joseph Vincent «Joe» Paterno (født 21. desember 1926, død 22. januar 2012) var treneren for laget til Pennsylvania State University i amerikansk fotball, Penn State Nittany Lions. Han var hovedtrener for laget i 46 år fra 1966 til 2011. Paternos kallenavn var «JoePa».

Penn State Nittany Lions vant 409 kamper med ham som trener. Det er rekorden for flest seiere av en trener i NCAA Division I, og Paterno er den eneste til å nå 400 seire. Han trente fem lag som gikk ubeseiret gjennom en sesong. I 2007 ble han tatt opp i College Football Hall of Fame.

Trustees ved Pennsylvania State University sparket Paterno i midten av sesongen i november 2011. Grunnen var at Paterno ikke hadde tatt nødvendige grep mot assistenttreneren Jerry Sandusky som hadde blitt arrestert anklaget for overgrep mot mindreårige gutter.

Paterno døde av lungekreft den 22. januar 2012.

Referanser

Eksterne lenker 
 
 
 

Studentidrett
Personer fra Centre County i Pennsylvania
Quarterbacks i amerikansk fotball
Cornerbacks i amerikansk fotball
Personer fra USA av italiensk opphav
Barnebokforfattere fra USA
Forfattere fra USA